Prop. 162 S

(2016–2017)
Proposisjon til Stortinget (forslag til stortingsvedtak)

Samtykke til å sette i kraft avtaler mellom Norge og enkelte andre land til endring av virkningstidspunktet for OECD/Europarådets overenskomst om gjensidig administrativ bistand i skattesaker

Tilråding fra Finansdepartementet 25. august 2017, godkjent i statsråd samme dag. (Regjeringen Solberg)

Dokumentet på regjeringen.no

1 Innledning

Finansdepartementet foreslår i denne proposisjonen at Stortinget samtykker til å sette i kraft avtaler mellom Norge og enkelte andre land om å endre virkningstidspunktet for OECD/Europarådets overenskomst om gjensidig administrativ bistand i skattesaker for automatisk utveksling av finansielle kontoopplysninger og land-for-land rapporter for skatteformål.

2 Bakgrunn og begrunnelse for forslaget

Overenskomsten om gjensidig administrativ bistand i skattesaker ble utarbeidet i samarbeid mellom Europarådet og Organisasjonen for økonomisk utvikling og samarbeid (OECD). Overenskomsten trådte i kraft for Norge 1. april 1995. Norge tiltrådte endringsprotokollen 27. mai 2010 som trådte i kraft for Norge 1. juni 2011.

I medhold av artikkel 6 i OECD/Europarådets overenskomst om gjensidig administrativ bistand i skattesaker har Norge tiltrådt to multilaterale kompetent myndighetsavtaler om automatisk utveksling av opplysninger for skatteformål. De to multilaterale kompetent myndighetsavtalene gjelder automatisk utveksling for skatteformål av henholdsvis finansielle kontoopplysninger og land-for-land-rapporter. Disse avtalene er åpne for tiltredelse for alle land som har undertegnet overenskomsten. Begge avtaler legger opp til at den automatiske utvekslingen av opplysningene skal gjelde for opplysninger knyttet til inntektsåret 2016 eller 2017.

I dag kan Norge utveksle slike opplysninger for inntektsårene 2016 eller 2017 med de aller fleste av landene som har tiltrådt OECD/Europarådets overenskomst om gjensidig administrativ bistand i skattesaker. Overfor disse landene er det ikke behov for å gjøre endringer i overenskomsten med tanke på å sikre at det kan utveksles opplysninger for inntektsårene 2016 eller 2017.

Norge ønsker imidlertid å utveksle opplysninger under de kompetent myndighetsavtalene også med land som ennå ikke har tiltrådt overenskomsten. I tillegg finnes det enkelte land som nylig har tiltrådt den. For disse landene vil overenskomsten tre i kraft for sent til at alle inntektsårene som avtalene om automatisk utveksling av opplysninger gjelder for, faller inn under overenskomstens anvendelsesområde.

Siden selve utvekslingen av opplysningene forutsettes gjennomført i overenstemmelse med OECD/Europarådets overenskomst om gjensidig administrativ bistand i skattesaker, medfører dette at selv om overenskomsten har virkning for Norge, kan Norge ikke sende eller motta opplysninger for skatteår forut for det tidspunktet hvor overenskomsten får virkning også for det andre landet.

3 Nærmere om selve forslaget

Artikkel 28 punkt 6 i OECD/Europarådets overenskomst om gjensidig administrativ bistand i skattesaker åpner for at en eller flere parter kan bli enige om å gi overenskomsten virkning for administrativt samarbeid for tidligere skatteår. For å sikre at flest mulig land kan utveksle finansielle kontoopplysninger og land-for-land rapporter for skatteformål automatisk i medhold av overenskomsten også for tidligere skatteår, har OECD utarbeidet to erklæringer som åpner for å avtale utveksling av slike opplysninger.

Erklæringene viser til de kompetent myndighetsavtalene inngått i medhold av artikkel 6 i overenskomsten om automatisk utveksling for skatteformål av henholdsvis finansielle kontoopplysninger og land-for-land-rapporter. De medfører at bestemmelsen i artikkel 6 i OECD/Europarådets overenskomst om gjensidig administrativ bistand i skattesaker gis virkning for tidligere skatteår. Endringen av virkningstidspunktet er begrenset til det som følger av de kompetent myndighetsavtalene, og endringen vil være tidsmessig begrenset tilbake til inntektsåret 2016.

I tråd med overenskomstens bestemmelser må de ensidige erklæringene deponeres hos en av overenskomstens depositarer (OECD eller Europarådet). Når to land har avgitt likelydende erklæringer, anses det å foreligge en avtale som vil være bindende for disse to landene. En slik avtale vil gis virkning mellom de to landene for de inntektsår som er omfattet av de aktuelle kompetent myndighetsavtalene.

Overfor de landene hvor det foreligger en slik bindende avtale med Norge og hvor det samtidig er behov for å endre virkningstidspuntet for overenskomsten, innebærer den bindende avtalen at artikkel 28 i overenskomsten endres slik at overenskomsten får virkning for opplysninger knyttet til inntektsår før de årene som overenskomsten ellers ville fått virkning for. For å gjennomføre en slik endring av overenskomsten må de nåværende og fremtidige avtalene mellom Norge og de land det gjelder, implementeres ved å følge de vanlige prosedyrene som gjelder for endring av bestemmelser i en traktat.

Per i dag er det ikke kjent hvilke land endringen av artikkel 28 i fremtiden vil gjelde overfor. Endringen av artikkel 28 vil derfor få virkning mellom Norge og en fremtidig part til OECD/Europarådets overenskomst om administrativ bistand i skattesaker etterhvert som det foreligger bindende avtaler mellom Norge og de fremtidige avtalepartene som en følge av at begge land har avgitt likelydende erklæringer.

Samtykke til å avgi erklæringer om å gi OECD/Europarådets overenskomst om gjensidig administrativ bistand i skattesaker virkning for tidligere skatteperioder ble gitt ved to kongelige resolusjoner 2. desember 2016.

De ensidige erklæringene skal avgis på engelsk. Som vedlegg følger en engelske versjon av erklæringene samt en norsk oversettelse.

Tilråding

Finansdepartementet

tilrår:

At Deres Majestet godkjenner og skriver under et framlagt forslag til proposisjon til Stortinget om samtykke til å sette i kraft avtaler mellom Norge og enkelte andre land til endring av virkningstidspunktet for OECD/Europarådets overenskomst om gjensidig administrativ bistand i skattesaker.

Vi HARALD, Norges Konge,

stadfester:

Stortinget blir bedt om å gjøre vedtak om samtykke til å sette i kraft avtaler mellom Norge og enkelte andre land til endring av virkningstidspunktet for OECD/Europarådets overenskomst om gjensidig administrativ bistand i skattesaker i samsvar med et vedlagt forslag.

Forslag
til vedtak om samtykke til å sette i kraft avtaler mellom Norge og enkelte andre land til endring av virkningstidspunktet for OECD/Europarådets overenskomst om gjensidig administrativ bistand i skattesaker

I

Stortinget samtykker til å sette i kraft avtaler mellom Norge og enkelte andre land til endring av virkningstidspunktet for OECD/Europarådets overenskomst om gjensidig administrativ bistand i skattesaker.

Vedlegg 1
Declaration on the effective date for exchanges of information under the multilateral competent authority agreement on automatic exchange of financial account information

Considering that Norway has committed to automatically exchange information in/as of 2017 and that, in order to be able to automatically exchange information under Article 6 of the Convention on Mutual Administrative Assistance in Tax Matters as amended by the Protocol amending the Convention on Mutual Administrative Assistance in Tax Matters (hereafter the “amended Convention”) in accordance with the timeline to which it has committed, Norway has signed a Declaration on joining the Multilateral Competent Authority Agreement on Automatic Exchange of Financial Account Information (hereafter the “CRS MCAA”) on 29 October 2014;

Considering that, pursuant to its Article 28(6), the amended Convention shall have effect for administrative assistance related to taxable periods beginning on or after 1 January of the year following the one in which the amended Convention entered into force in respect of a Party, or where there is no taxable period, for administrative assistance related to charges to tax arising on or after 1 January of the year following the one in which the amended Convention entered into force in respect of a Party;

Considering that Article 28(6) of the amended Convention provides that any two or more Parties may mutually agree that the amended Convention shall have effect for administrative assistance related to earlier taxable periods or charges to tax;

Mindful that information may only be sent by a jurisdiction under the amended Convention with respect to taxable periods or charges to tax of the receiving jurisdiction for which the amended Convention is in effect and that, as a consequence, sending jurisdictions for which the Convention has newly entered into force in a given year are only in a position to provide administrative assistance to receiving jurisdictions for taxable periods beginning or charges to tax arising on or after 1 January of the following year;

Acknowledging that an existing Party to the amended Convention would be able to receive information under Article 6 of the amended Convention and the CRS MCAA from a new Party with respect to earlier taxable periods or charges to tax than the date foreseen in the amended Convention if both Parties declare to agree that another date of effect is applicable;

Further acknowledging that, therefore, a new Party to the amended Convention would be able to send information under Article 6 of the amended Convention and the CRS MCAA to an existing Party with respect to earlier taxable periods or charges to tax than the date foreseen in the amended Convention, if both Parties declare to agree that another date of effect is applicable;

Recognising that the information received under Article 6 of the amended Convention and the CRS MCAA may lead to follow-up requests by the receiving jurisdiction to the sending jurisdiction, which would relate to the same reporting period for which the sending jurisdiction has automatically exchanged information under the CRS MCAA;

Confirming that the capacity of a jurisdiction to send CRS-related information under Article 6 of the amended Convention and the CRS MCAA, as well as information relating to follow-up requests pursuant to Article 5 of the amended Convention, shall be governed by the terms of the CRS MCAA, including the relevant reporting periods of the sending jurisdiction contained therein, irrespective of the taxable periods or charges to tax of the receiving jurisdiction to which such information relates;

Norway declares that the amended Convention shall have effect in accordance with the terms of the CRS MCAA for administrative assistance under the CRS MCAA between Norway and the other Parties to the amended Convention that have made similar declarations, irrespective of the taxable periods or charges to tax to which such information relates in the receiving jurisdiction.

Norway declares that the amended Convention shall also have effect for administrative assistance under its Article 5, between Norway and the other Parties to the amended Convention that have made similar declarations, irrespective of the taxable periods or charges to tax to which such information relates in the receiving jurisdiction, when such assistance concerns follow-up requests related to information exchanged under the CRS MCAA with respect to reporting periods of the sending jurisdiction covered by the CRS MCAA.

Erklæring om virkningsdato for utveksling av opplysninger under den multilaterale kompetent myndighetsavtalen om automatisk utveksling av finansielle kontoopplysninger

I betraktning av at Norge har forpliktet seg til automatisk utveksling av opplysninger i/fra 2017 og at, for å kunne automatisk utveksle opplysninger etter artikkel 6 i overenskomsten om gjensidig administrativ bistand i skattesaker som endret ved protokoll om endring av overenskomsten om gjensidig administrativ bistand i skattesaker (heretter omtalt som «overenskomst med endringsprotokoll») i overenstemmelse med de tidspunkter som Norge har forpliktet seg til, har Norge undertegnet en erklæring om å tiltre den multilaterale kompetent myndighetsavtalen om automatisk utveksling av finansielle kontoopplysninger (heretter omtalt som «CRS-avtalen») 29. oktober 2014;

I betraktning av at, i overenstemmelse med overenskomstens artikkel 28 (6), skal overenskomsten med endringsprotokoll ha virkning for administrativ bistand vedrørende skatteperioder som begynner på eller etter 1. januar i det året som følger etter det år som overenskomsten med endringsprotokoll trådte i kraft med hensyn til en part, eller hvis det ikke finnes en skatteperiode, for administrativ bistand vedrørende krav på skatt som oppstår på eller etter 1. januar i det året som følger etter det år som overenskomsten med endringsprotokoll trådte i kraft med hensyn til en part;

I betraktning av at artikkel 26 (6) i overenskomsten med endringsprotokoll gir grunnlag for at to eller flere parter gjensidig kan avtale at overenskomsten med endringsprotokoll skal ha virkning for administrativ bistand vedrørende tidligere skatteperioder eller skattekrav;

Oppmerksom på at opplysninger bare kan sendes av en jurisdiksjon under overenskomsten med endringsprotokoll vedrørende skatteperioder eller skattekrav i mottakende jurisdiksjon hvor overenskomsten med endringsprotokoll har virkning og, som en konsekvens av dette, at avsenderjurisdiksjoner som overenskomsten nylig har trådt i kraft for, i et gitt år bare er i stand til å yte administrativ bistand til mottakende jurisdiksjoner for skatteperioder eller skattekrav som oppstår på eller etter 1. januar i det året som følger;

Erkjenner at en eksisterende part til overenskomsten med endringsprotokoll vil kunne motta opplysninger etter artikkel 6 av overenskomsten med endringsprotokoll og CRS-avtalen fra en ny part vedrørende tidligere skatteperioder eller skattekrav enn den dato forespeilet i overenskomsten med endringsprotokoll dersom begge parter erklærer å være enig i at en annen virkningsdato skal gjelde;

Erkjenner videre at, en ny part til overenskomsten med endringsprotokoll derfor ville være i stand til å sende opplysninger etter artikkel 6 av overenskomsten med endringsprotokoll og CRS-avtalen til en eksisterende part vedrørende tidligere skatteperioder eller skattekrav enn den dato forespeilet i overenskomsten med endringsprotokoll, dersom begge parter erklærer å være enig i at en annen virkningsdato skal gjelde;

Anerkjenner at opplysninger mottatt under artikkel 6 i overenskomsten med endringsprotokoll og CRS avtalen kan lede til oppfølgningsanmodninger fra mottakerjurisdiksjonen til avsenderjurisdiksjonen, som ville vedrøre den samme rapporteringsperioden som avsenderjurisdiksjonen automatisk har utvekslet opplysninger for under CRS-avtalen;

Bekrefter at adgangen i en jurisdiksjon til å sende CRS-relaterte opplysninger etter artikkel 6 av overenskomsten med endringsprotokoll og CRS-avtalen, og likedan opplysninger vedrørende oppfølgingsanmodninger i overenstemmelse med artikkel 5 i overenskomsten med endringsprotokoll, skal gjennomføres i samsvar med betingelsene i CRS-avtalen, herunder de relevante rapporteringsperioder i avsenderjurisdiksjonen som angitt der, uavhengig av skatteperioden eller skattekravene i den mottakende jurisdiksjonen som slike opplysninger vedrører;

Erklærer Norge at overenskomsten med endringsprotokoll skal ha virkning i overenstemmelse med bestemmelsene i CRS-avtalen for administrativ bistand som ytes etter CRS-avtalen mellom Norge og de andre partene i overenskomsten med endringsprotokoll som har avgitt lignende erklæringer, uavhengig av skatteperiodene eller skattekravene som slike opplysninger vedrører i den mottakende jurisdiksjon.

Norge erklærer at overenskomsten med endringsprotokoll skal ha virkning for administrativ bistand etter artikkel 5, mellom Norge og de andre partene til overenskomsten med endringsprotokoll som har avgitt lignende erklæringer, uavhengig av skatteperiodene eller skattekravene som slike opplysninger vedrører i den mottakende jurisdiksjon, nås slik bistand gjelder oppfølgingsanmodninger vedrørende opplysninger utvekslet under CRS-avtalen for rapporteringsperioder i avsenderjurisdiksjonen omfattet av CRS-avtalen.

Vedlegg 2
Declaration on the effective date for exchanges of information under the multilateral competent authority agreement on the exchange of country-by-country reports

Considering that Norway intend to start automatically exchanging CbC Reports as of 2018 and that, in order to be able to automatically exchange such information under Article 6 of the Convention on Mutual Administrative Assistance in Tax Matters as amended by the Protocol amending the Convention on Mutual Administrative Assistance in Tax Matters (hereafter the “amended Convention”), Norway has signed a Declaration on joining the Multilateral Competent Authority Agreement on the Exchange of Country-by-Country Reports (hereafter the “CbC MCAA”) on 27 January 2016;

Considering that, pursuant to its Article 28(6), the amended Convention shall have effect for administrative assistance related to taxable periods beginning on or after 1 January of the year following the one in which the amended Convention entered into force in respect of a Party, or where there is no taxable period, for administrative assistance related to charges to tax arising on or after 1 January of the year following the one in which the amended Convention entered into force in respect of a Party;

Considering that Article 28(6) of the amended Convention provides that any two or more Parties may mutually agree that the amended Convention shall have effect for administrative assistance related to earlier taxable periods or charges to tax;

Mindful that information may only be sent by a jurisdiction under the amended Convention with respect to taxable periods or charges to tax of the receiving jurisdiction for which the amended Convention is in effect and that, as a consequence, sending jurisdictions for which the Convention has newly entered into force in a given year are only in a position to provide administrative assistance to receiving jurisdictions for taxable periods beginning or charges to tax arising on or after 1 January of the following year;

Acknowledging that an existing Party to the amended Convention would be able to receive information under Article 6 of the amended Convention and the CbC MCAA from a new Party with respect to earlier taxable periods or charges to tax than the date foreseen in the amended Convention if both Parties declare to agree that another date of effect is applicable;

Further acknowledging that, therefore, a new Party to the amended Convention would be able to send information under Article 6 of the amended Convention and the CbC MCAA to an existing Party with respect to earlier taxable periods or charges to tax than the date foreseen in the amended Convention, if both Parties declare to agree that another date of effect is applicable;

Confirming that the capacity of a jurisdiction to send CbC Reports under Article 6 of the amended Convention and the CbC MCAA shall be governed by the terms of the CbC MCAA, including the relevant reporting periods of the sending jurisdiction contained therein, irrespective of the taxable periods or charges to tax of the receiving jurisdiction to which such information relates;

Norway declares that the amended Convention shall have effect in accordance with the terms of the CbC MCAA for administrative assistance under the CbC MCAA between Norway and the other Parties to the amended Convention that have made similar declarations, irrespective of the taxable periods or charges to tax to which such information relates in the receiving jurisdiction.

Erklæring om virkningsdato for utveksling av opplysninger under den multilaterale kompetent myndighetsavtalen om utveksling av land-for-land-rapporter

I betraktning av at Norge har til hensikt å starte automatisk utveksling av land-for-land-rapporter fra 2018 og at, for å kunne automatisk utveksle slike rapporter etter artikkel 6 i overenskomsten om gjensidig administrativ bistand i skattesaker, som endret ved protokoll om endring av overenskomsten om gjensidig administrativ bistand i skattesaker (heretter omtalt som «overenskomsten med endringsprotokoll»), har Norge undertegnet en erklæring om å tiltre den multilaterale kompetent myndighetsavtalen om utveksling av land-for-land rapporter (heretter omtalt som «land-for-land-avtalen») 27. januar 2016;

I betraktning av at, i overenstemmelse med overenskomsten artikkel 28 (6), skal overenskomsten med endringsprotokoll ha virkning for administrativ bistand vedrørende skatteperioder som begynner på eller etter 1. januar i det året som følger etter det år som overenskomsten med endringsprotokoll trådte i kraft med hensyn til en part, eller hvis det ikke finnes en skatteperiode, for administrativ bistand vedrørende krav på skatt som oppstår på eller etter 1. januar i det året som følger etter det år som overenskomsten med endringsprotokoll trådte i kraft med hensyn til en part;

I betraktning av at artikkel 26 (6) av overenskomsten med endringsprotokoll gir grunnlag for at to eller flere parter gjensidig kan avtale at overenskomsten med endringsprotokoll skal ha virkning for administrativ bistand vedrørende tidligere skatteperioder eller skattekrav;

Oppmerksom på at opplysninger bare kan sendes av en jurisdiksjon under overenskomsten med endringsprotokoll vedrørende skatteperioder eller skattekrav i mottakende jurisdiksjon hvor overenskomsten med endringsprotokoll har virkning og, som en konsekvens av dette, at avsenderjurisdiksjoner somoverenskomsten nylig har trådt i kraft for, i et gitt år bare er i stand til å yte administrativ bistand til mottakende jurisdiksjoner for skatteperioder eller skattekrav som oppstår på eller etter 1. januar i det året som følger;

Erkjenner at en eksisterende part til overenskomsten med endringsprotokoll vil kunne motta opplysninger etter artikkel 6 av overenskomsten med endringsprotokoll og land-for-land-avtalen fra en ny part vedrørende tidligere skatteperioder eller skattekrav enn den dato forespeilet i overenskomsten med endringsprotokoll dersom begge parter erklærer å være enig i at en annen virkningsdato skal gjelde;

Erkjenner videre at, en ny part til overenskomsten med endringsprotokoll derfor ville være i stand til å sende opplysninger etter artikkel 6 av overenskomsten med endringsprotokoll og land-for-land-avtalen til en eksisterende part vedrørende tidligere skatteperioder eller skattekrav enn den dato forespeilet i overenskomsten med endringsprotokoll, dersom begge parter erklærer å være enig i at en annen virkningsdato skal gjelde;

Bekrefter at adgangen i en jurisdiksjon til å sende land-for-land-rapporter etter artikkel 6 i overenskomsten med endringsprotokoll og land-for-land-avtalen skal gjennomføres i samsvar med betingelsene i land-for-land-avtalen, herunder de relevante rapporteringsperioder i avsenderjurisdiksjonen angitt der, uavhengig av skatteperioden eller skattekravene i den mottakende jurisdiksjonen som slike opplysninger vedrører;

Erklærer Norge at overenskomsten med endringsprotokoll skal ha virkning i overenstemmelse med bestemmelsene i land-for-land-avtalen for administrativ bistand som ytes etter land-for-land-avtalen mellom Norge og de andre partene i overenskomsten med endringsprotokoll som har avgitt lignende erklæringer, uavhengig av skatteperiodene eller skattekravene som slike opplysninger vedrører i den mottakende jurisdiksjon.